PRAVIDLÁ MINIHÁDZANEJ    staršia prípravka 

DOLEŽITÉ -. Zápasy sa hrajú bez počítania skóre, bez určovania poradia v súťaži, v turnaji. 
Filozofia minihádzanej  má byť smerovaná k tomu, aby deti mali predovšetkým radosť a zážitok pri hraní sa s loptou a strieľaní gólov. 

Základné pravidlá:   
Počet hráčov: na ihrisku 4 + 1 (4 hráči v poli + brankár), spolu v družstve min. 5 a max. 
10   
Hrací čas: 	1x12min.    
Lopta: 	hrá sa s gumenou loptou, určenou pre deti, veľ. 0 - obvod 44 – 49 cm, zn. Molten
Ihrisko: 	zmenšené, s rozmermi 12 - 14 m široké, 20 m dlhé. Podľa veľkosti telocvične/haly sú možné úpravy 

Bránkovisko: 	polkruh - 5 m vzdialenosť od stredu bránkovej čiary   
Bránka: 	zmenšená, s rozmermi 2,40 x 1,60 – podľa podmienok  
Podrobnejšie pravidlá:   
1. Hra brankára  	- Brankár nemusí mať oblečenie odlišné od svojich spoluhráčov v poli.  
 - Brankár môže chytať loptu všetkými časťami tela.  
 – nesmie sa zapájať do hry mimo bránkoviska 
  - Ak brankár vyrazí loptu vedľa bránky /za bránku/, ak lopta po streľbe súpera skončí vedľa bránky /za bránkou/, brankár ju môže vhodiť späť do hry z bránkoviska.  
– Prvá prihrávka od brankára je vždy voľná – súper ju nemôže zachytiť – toto pravidlo platí aj pri rozohraní po obdržanom  góle.  
 - Ak leží lopta v bránkovisku, patrí brankárovi.  
- Striedanie brankára je možné kedykoľvek, keď má družstvo v držaní loptu. Do bránkoviska však nesmú vstúpiť dvaja hráči súčasne. Brankár položí loptu, vybehne z bránkoviska, do ktorého vstúpi nový brankár. Položenú loptu vyhadzuje hráčovi v poli.  
2. Útok –
Hra s loptou 	 - Loptu musíš prihrávať svojim spoluhráčom a môžeš sa pohybovať po celej hracej ploche, okrem bránkoviska.   
- Loptu smieš držať v ruke najviac 3 sekundy a môžeš s ňou urobiť najviac 3 kroky.  
 - Pri pohybe môžeš loptu udierať o zem jednou rukou (driblovať), jedenkrát - je povolený jedno-úderový dribling. 
 - Po prihrávke brankára hráčovi v poli, je povinná minimálne jedna prihrávka medzi hráčmi až potom môže nasledovať streľba na bránku. 
 - Gól je platný, len ak lopta prejde celým objemom za bránkovú čiaru  a zároveň sa chodidlom nesmieš dotknúť čiary bránkoviska – je prešľap a lopta patrí súperovi. 
 - Po streľbe môžeš dopadnúť aj do bránkoviska, ak sa odrazíš s loptou pred čiarou bránkoviska a odhodíš loptu pred dopadom na zem.   
- Je povolený dotyk lopty s hlavou, trupom, pažami, rukami, stehnami a kolenami – od kolena dole sa jedná o porušenie pravidiel a lopta patrí súperovi.  
- Je dovolené používať ruky k získaniu lopty len otvorenou dlaňou.   - Striedanie hráčov sa uskutočňuje počas hry (hokejovo).   
3. Obrana  	- Bránenie súpera sa vykonáva pokrčenými rukami – udržiavanie telesného kontaktu a týmto spôsobom sledovať a kontrolovať pohyb súpera. 
 - Obranca môže používať ruky na cielené bránenie lopty v držaní súpera.  
- Nesmieš – držať súpera, zvierať, sácať súpera rukami z ktorejkoľvek strany – je to veľmi nebezpečné. Nie je dovolené vytrhnúť súperovi držanú loptu z ruky. 
 - Sácať, strkať, udierať, držať a zvierať, faulovať zboku a zozadu je ZAKÁZANÉ.  
- Družstvá využívajú len systém osobnej obrany na celom ihrisku a počas celého hracieho času. Iné obranné systémy nie je možné využívať. 
 - Osobná obrana znamená, že jednotliví hráči brániaceho družstva bránia v tesnom kontakte útočiacich hráčov, vždy každý jedného hráča pri jeho pohybe na celom ihrisku. 
 - Osobnú obranu hráči hrajú okamžite po strate lopty, najneskôr po dokončení návratu do obrany.  
-Hráč ktorý nebude dodržiavať osobnú obranu bude povinne vystriedaný na 1 min a bude považovaný za vylúčeného.
4. Vykonávanie hodov 	 - Prvá „voľná“ prihrávka sa využíva iba pri zahájení hry brankárom z bránkoviska. 
 - Pri akomkoľvek inom zahájení hry sa toto pravidlo neuplatňuje, tzn. obrancovia môžu brániť prvú prihrávku.  
 - Pri akomkoľvek rozohrávaní lopty musia byť súperovi hráči od hráča s loptou vzdialení minimálne 2 metre.  
 - Faul sa rozohráva z miesta priestupku, v prípade faulu na bránkovisku, sa rozohráva 2 m od čiary bránkoviska.  
- Trestný hod sa vykonáva z čiary bránkoviska v strede, resp. meter od čiary bránkoviska v strede. Hráč ykonáva trestný hod až po hvizde rozhodcu.  
- Ak lopta prejde celým objemom za autovú čiaru, súper vhadzuje aut tak, že jednu nohu položí na  autovú čiaru. Je to vlastne voľný hod, z ktorého môžeš streliť aj gól.  
- Začiatočný hod po góle vykonáva brankár z bránkoviska.  
5. Chovanie sa k súperovi   - Správaj sa vždy v duchu „Fair play“ !!!  
- Sácať, strkať, udierať, držať a zvierať a faulovať zboku a zozadu je zakázané.   
- Bežný faul vykonaný s úmyslom získať loptu alebo zastaviť protihráča sa posudzuje ako voľný hod – rozohranie lopty družstvom, ktoré bolo faulované.  
- Hrubý faul vykonaný s úmyslom zastaviť súpera alebo nešportové správanie sa trestajú vylúčením hráča - musíš si na 1 minútu sadnúť na lavičku, ale za teba môže nastúpiť iný spoluhráč.   
- Ak budeš v zápase vylúčený 3x, nasleduje trest diskvalifikácia – už v zápase nemôžeš pokračovať. Za teba však môže nastúpiť iný spoluhráč.  
 - Ak sa obranca správa nedovolene k súperovi (fauluje) pri jasnej gólovej príležitosti, predovšetkým pri streľbe, družstvo v útoku strieľa trestný hod.   
 Odporúčame veľkorysosť v posudzovaní niektorých z týchto pravidiel, predovšetkým vzhľadom k hráčskej vyspelosti a veku detí. Ak by sme boli veľmi  dôslední v posudzovaní, deti by si takmer nezahrali. Zároveň, ale musíme deti v priebehu hry upozorňovať na porušenia pravidiel a trpezlivo vysvetľovať pravidlá minihádzanej.  
Upozorňujeme a vyžadujeme od trénerov,  a vedúcich družstiev /v neposlednom rade aj od rodičov/ toleranciu a ohľaduplnosť voči mladým rozhodcom, ktorí sa často len učia rozhodcovskému remeslu. Tréner by mal byť aj v  správaní sa voči rozhodcom vzorom pre tieto deti a aj tým napomáhať k vytváraniu pozitívnej atmosféry pri zápasoch a turnajoch.
